473.06 REGOLAMENTI DWAR L-GĦOTI TA’ RIFUŻJONI TAL-EKO-KONTRIBUZZJONI L-AVVIŻ LEGALI 158 tal-2011. L-AVVIŻ LEGALI 158 tal-2011. 1. Citationandscope. (1) It-titolu ta’ dawn ir-regolamenti hu Regolamenti dwar l-Għoti ta’ Rifużjoni tal-Eko-kontribuzzjoni. (2) Kap. 473. Kap. 473. Dawn ir-regolamenti jipprovdu miżuri, proċeduri u gwida addizzjonali għall-Att dwar l-Eko-Kontribuzzjoni bil-għan li jirregolaw l-għoti ta’ rifużjoni fir-rigward tal-eko-kontribuzzjoni mħallsa minn produtturi li pparteċipaw fl-irkupru ta’ skart matul is-snin 2005 sa 2008. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Eko-Kontribuzzjoni; Kap. 473. Kap. 473. "faċilità għall-irkupru ta’ -iskart" tfisser faċilità għall-irkupru ta’ l-iskart approvata mill-awtorità kompetenti rilevanti li tirkupra l-iskart fuq bażi kummerċjali f’Malta jew barra minn Malta; "irkupru ta’ skart" jew "irkupru " tfisser l-irkupru u l-ġbir ta’ skart mis-suq bil-kunsinna l il faċilità approvata għall-irkupru tal-iskart għall-użu mill-ġdid, riċiklaġġ jew reklamazzjoni tiegħu, bejn l-1 ta’ Jannar 2005 u l-31 ta’ Diċembru 2008; "korp ta’ approvazzjoni " tfisser dak il-korp stabbilit skond ir-Regolamenti dwar Eżenzjonijiet fl-Eko-Kontribuzzjoni; " il-Ministru " tfisser il-Ministru responsabbli għall-immaniġġar tal-iskart u tinkludi, fil-qjies tal-awtorità mogħtija, lil kull persuna, inkluż kull korp ta’ approvazzjoni, awtorizzata għaldaqstant għal kull għan tal-Att; "rata ta’ rkupru " skond l-Iskeda 2 tfisser il-perċentwali ta’ skart irkuprat bħala perċentwali tal-ammont totali ta’ skart li jirriżulta mill-prodotti murija fl-Iskeda 1 u mqiegħda fis-suq minn produttur; "skema approvata ta’ rkupru tal-iskart tal-ippakkjar" jew ""skema " għandu jkollha l-istess tifsira bħal dik mogħtija lilha fir-Regolamenti dwar l-Ippakkjar u l-Iskart tal-Ippakkjar fil-Maniġġar tal-Iskart. L.S.504.72 (2) Kull frażi mhux imfissra f’dawn ir-regolamenti għandu jkollha l-istess tifsira bħal dik mogħtiija lilha fl-Att. 3. Irkupru ta’ skart. F’każijiet ta’ rkupru ta’ skart minn prodotti li fuqhom hija dovu ta l-eko-kontribuzzjoni jew li fuqhom tkun tħallset l-eko-kontribuzzjoni skont l-Att, il-produtturi ta’ dawk il-prodotti murija fl-Iskeda 1 jistgħu, skont dawn ir-regolamenti, jingħataw kreditu għal xi eko-kontribuzzjoni dovuta jew rifużjoni għal xi eko-kontribuzzjoni mħallsa fuqhom kif japplika skont l-Iskeda 2. 4. Mekkaniżmu għal rifużjoni jew kreditu. (1) Produttur li, bil-parteċipazzjoni fi skema, ikun irkupral-iskart bejn l-1 ta’ Jannar 2005 u l-31 ta’ Diċembru 2008 għandu jkun intitolat, għal kreditu fuq eko-kontribuzzjoni dovuta, jew rifużjoni ekwivalenti ta’ eko-kontribuzzjoni mħallsa fuq prodotti li jaqgħu fil-gruppi ta’ prodotti murija fl-Iskeda 1: Iżda l-Ministru jista’, bil-parir tal-korp ta’ approvazzjoni, japprova għal dak il-kreditu jew rifużjoni lil xi produttur li jkun irkupra l-iskart waħdu f’dak il-perjodu skont dawn ir-regolamenti. (2) L-ammont ta’ kreditu jew rifużjoni għandu jkun kalkolat skont ir-rata ta’ rkupru ta’ skart applikabbli skont l-Iskeda 2. (3) L-ammont ta’ eko-kontribuzzjoni li fuqha jista’ jingħata kreditu jew rifużjoni lil produttur fir-rigward ta’ xi sena jew parti minnha li għaliha tkun qed issir talba skont dawn ir-regolamenti għandha tkun dak l-ammont li jkun l-inqas minn: (a) l-eko-kontribuzzjoni li tkun ġiet imħallsa fuq prodotti li jaqgħu fl-istess grupp ta’ prodotti fl-Iskeda 1 għal dik is-sena jew parti minnha; jew (b) l-ispejjeż li l-produttur ikun nefaq fl-irkpuru tal-iskart, jew fil-każ ta’ produtturi li jipparteċipaw fi skema, id-dritt annwali biex jissieħeb fl-iskema: Iżda fil-każ ta’ produttur li jkun irkupra l-iskart waħdu matul dak il-perjodu, dawk l-ispejjeż għandu jkollhom magħhom dokumentazzjoni ta’ provi verifikati. (4) Meta minflok kreditu, tingħata xirifużjoni, dawk ir-rifużjonijiet dovuti lill-produttur skont dawn ir-regolamenti għandhom jitħallsu mill-Ministru, sakemm jitħallsu l-eko-kontribuzzjonijiet kollha mhux kontestati. 5. Il-korp ta’ approvazzjoni għandu jipproċessa u japprova t-talbiet għal kreditu jew rifużjoni ta’ eko-kontribuzzjoni magħmulin skond dawn ir-regolamenti, u għandu jirregola il-proċedura tiegħu nnifsu meta jkun qed jaqdi dawk il-funzjonijiet. 6. Talba għal kreditu jew rifużjoni. (1) Talba għal kreditu jew rifużjoni ta’ eko-kontribuzzjoni mħallsa jista’ jagħmilha biss produttur reġistrat taħt l-Att għal kull sena li dwarha tkun qegħdha ssir talba għal kreditu jew rifużjoni. (2) Talba għal kreditu jew rifużjoni għandha ssir fuq il-formola ordnata mill-korp ta’ approvazzjoni u għandu jkollha magħha dikjarazzjoni maħruġa minn faċilità għall-irkupru tal-iskart li tkun tikkonferma l-ammont ta’ skart irkuprat mill-prodott imqiegħdha fis-suq mill-produttur. Il-formola tat-talba għandu jkollha magħha dik il-prova dokumentata verifikata li tiċċertifika għas-sodisfazzjoni tal-korp ta’ approvazzjoni l-kwantità u x-xorta tal-iskart effettivament irkuprat mill-prodott imqiegħdha fis-suq mill-produttur. (3) Talba għal kreditu jew rifużjoni għandha ssir separatement għal kull sena, u sa mhux iżjed tard mill-31 ta’ Diċembru 2011. (4) Il-korp ta’ approvazzjoni għandu jipproċessa talbiet magħmula lilha skont dan ir-regolament sakemm kull bilanċ ta’ eko-kontribuzzjoni dovut ikun tħallas u tkun ingħatat l-informazzjoni ulterjuri mitluba taħt is-sub regolament (2). (5) Fl-ipproċessar ta’ talba għal kreditu jew rifużjoni taħt dawn ir-regolamenti, il-korp ta’ approvazzjoni jista’ jitlob lill-produttur biex iressaq informazzjoni ulterjuri fir-rigward ta’ dik it-talba, inkluża informazzjoni li jkollha x’taqsam mal-kwantità, it-tip u l-kwalità tal-prodott imqiegħdha fis-suq u dwar il-kwantità, it-tip u l-kwalità ta’ skart irkuprat. 7. Records u dikjarazzjonijiet. Mingħajr preġudizzju għall-kunsiderazzjonijiet preċedenti, produttur li jagħmel talba għal kreditu jew rifużjoni li ssir skont ir-regolament 6 għandu: (a) jżomm, għall-prodotti kollha li dwarhom issir talba, records preċiżi tal-moviment tal-prodotti; (b) jagħti kunsens u jikkonforma ruħu mat-talbiet għall-monitoraġġ, verifika, kontroll, u l-produzzjoni għall-ispezzjoni ta’ kull recordu kull dokument ieħor li jkollu x’jaqsam mal-irkupru tal-iskart mill-prodotti; u (ċ) jiżgura l-konformità mar-rekwiżiti kollha tal-Att u tar-regolamenti magħmulin taħtu u ma’ dawk it-talbiet l-oħra magħmula mill-korp ta’ approvazzjoni. 8. Talba inkorretta għal kreditu jew rifużjoni. (1) Meta talba għal kreditu jew rifużjoni jkun fiha informazzjoni falza jew mhux korretta u l-produttur ma jikorreġix dik it-talba skont id-disposizzjonijiet ta’ dan ir-regolament, dak il-produttur jista’ jeħel penali amministrattiva ekwivalenti għall-ogħla mill-ammont ta’ rifużjoni li tkun qegħda tintalab u mitejn u tliet a u tletineuro (€ 233). (2) Produttur li jkun għamel xi tip ta’ dikjarazzjoni mhix korretta f’talba għal rifużjoni għal xi perjodu jista’ jikkoreġi l-imsemmija talba billi jikkunsinna formola ta’ talba korretta sa mhux aktar tard minn għaxart ijiem minn meta tkun ġiet ippreżentata t-talba li jkun fiha d-dikjarazzjoni żbaljata lill-korp ta’ approvazzjoni, u li tkun tindika b’mod ċar li l-formola tat-talba kif aġġustata tkun qegħda tissostitwixxi t-talba magħmula aktar qabel: Iżda meta produttur jikkoreġi talba fil-perjodu stipulat, huwa madankollu jista’ jeħel penali amministrattiva ta’ mitejn u tliet a u tletineuro (€ 233). 9. Talbiet frawdolenti. (1) Meta talba għal kreditu jew rifużjoni ssir b’mod frawdolenti jew b’xi mod ieħor irregolari, issir dovuta penali amministrattiva ekwivalenti għal għoxrin fil-mija tal-ammont mitlub jew riċevut indebitament permezz ta’ dik ir-rifużjoni jew kreditu, flimkien ma’, fil-każ ta’ rifużjoni riċevuta jew kreditu mogħti, dak l-ammont, u mgħax bir-rata ta’ tmienja fil-mija (8 %) fis-sena jew parti minnha, u dak l-imgħax għandu jibda jiddekorri mid-data tal-pagament tal-ammont li jkun ġie riċevut indebitament sad-data meta dak l-ammont flimkien mal-penali amministrattiva u l-imgħax jitħallas lill-korp ta’ approvazzjoni: Iżda l-ammont ta’ dik il-penali amministrattiva u l-imgħax meħudin flimkien m’għandhomx jeċċedu l-ammont miksub b’mod frawdolenti jew b’xi mod irregolari ieħor. (2) Meta xi ammont ta’ penali amministrattiva jew imgħax dovut jibqa’ pendenti, il-korp ta’ approvazzjoni għandu jissospendi kull rifużjoni jew kreditu lill-produttur involut sakemm dik il-penali u l-imgħax ikunu tħallsu. 10. Responsabbiltà u penali amministrattivi. Kull ammont ta’ penali amministrattiva dovut minn persuna taħt dawn ir-regolamenti m’għandux jeħles lil dik il-persuna minn xi penali ogħla jew penali oħra li kellha jew li jista’ jkollha tħallas skont xi dispożizzjoni tal-Att jew ta’ regolamenti magħmulin taħtu. 11. Infurzar. Id-dispożizzjonijet tat-Taqsimiet VI u VII tal-Att għandhom japplikaw fir-rigward ta’ penali amministrattivi imposti skont dawn ir-regolamenti u kull referenza fihom għal "l-awtorità" jew "l-awtorità kompetenti" għandha tiġi sostitwita b’referenza għal "korp ta’ approvazzjoni". 12. Dritt ta’ appell. Id-dispożizzjonijiet li jirregolaw l-appelli kif stipulati fl-Att għandhom ikunu japplikaw għal appelli minn deċiżjonijiet tal-korp ta’ approvazzjoni li jsiru fil-Bord tal-Appelli tal-Eko-Kontribuzzoni, taħt dawn ir-regolamenti.